**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/). | |
| **Upravičenec** | **Kulturno izobraževalno društvo PiNA** |
| **Spletna stran upravičenca/projekta/programa** | [**www.pina.si**](http://www.pina.si)  [**www.iskra-sticisce.si**](http://www.iskra-sticisce.si) |
| **Projektni partnerji *(če je relevantno)*** | **/** |
| **Naziv projekta/programa** | **ISKRA - Stičišče NVO Istre in Krasa** |
| **Višina dodeljenih sredstev** | **334.613,93 EUR** |
| **Obdobje izvajanja** | **1. 10. 2019 - 30. 9. 2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.  Program »ISKRA- Stičišče NVO Istre in Krasa« nosilca PiNA od leta 2016. Program je namenjen razvoju nevladnega sektorja v regiji. Stremimo h krepitvi informiranosti in zmogljivosti NVO za zagovorništvo, k organizacijskemu razvoju in čezsektorsko sodelovanju, povezovanju in vzpostavljanju partnerstev z namenom reševanja družbenih izzivov regije. Glede na potrebe nevladnega sektorja v Obalno-kraški regiji zagotavljamo prilagojeno in celovito podporo NVO (brezplačni program krepitve, mentorstva in usposabljanj), izvajamo zagovorniške procese, s čezsektorskimi akcijami sklepamo čezsektorka partnerstva in podpiramo, razvijamo ter nudimo specializirane storitve, ki rešujejo konkretne izzive v regiji.  V okviru komuniciranja stičišča smo vse leta redno objavljali aktualne informacije na naše komunikacijske kanale, da bi obveščali NVO in povečali njihovo profesionalizacijo. Z novim obdobjem izvajanja smo prenovili spletni portfelj, ki je zdaj bolj uporabniku prijazen. Na letni ravni smo dosegli 2,881 ogledov spletne strani in pridobili najmanj 769 novih 'unikatnih uporabnikov. Poslali smo 66 obvestilnikov na najmanj 350 naslovov (NVO, predstavniki občin, strokovni delavci in drugi lokalni in regionalni deležniki, predstavniki medijev itd.). V naši kontaktni bazi smo delili posamezne novice z 957 stiki. Na spletni strani smo objavili 79 novic, pri čemer je naša Facebook stran z 767 sledilci ostala ključen kanal za informiranje. Mesečno smo redno objavljali več kot 20 vsebin in dosegli več tisoč sledilcev. Sodelovali smo z lokalnimi in regionalnimi mediji ter skupaj promovirali dobre zgodbe nevladnih organizacij v regiji, zlasti tiste z velikim potencialom. To sodelovanje je prispevalo k večji ozaveščenosti javnosti o nevladnem sektorju nasploh ter povečalo vidnost in prepoznavnost NVO v regiji.  V sklopu programa NVO s potencialom je 19 nevladnih organizacij v regiji s pomočjo 28 brezplačnih delavnic, fonda za strokovno rast oz. 150 ur specializiranih usposabljanj in slabih 400 ur individualnega mentorstva, obiski med NVO na terenu in dogodki mreženja okrepilo svoje delovanje, komunikacijo in zagovorniško znanje. Ena od organizacij je napredovala do te stopnje, da je odprla Center o delfinih, druga je vzpostavila sodelovanje z občinskim komunalnim podjetjem v MOK in pridobila sredstva za izvedbo 12 izmenjevalnic oblačil in predmetov, tri organizacije so se povezale na dogodkih mreženja in skupaj izvedle projekte (organizacija 2 zelenih taborov za otroke, program delavnic za otroke v kreativnem centru) ter organizirale Gibanje Zelenci. Vzpostavilo se je sodelovanje med NVO in UP PeF za uvedbo novega študijskega programa in ena izmed organizacij je pridobila sredstva preko crowdfundinga za nakup opreme za radijski studio. Organizacije so oblikovale tudi nove storitve: izobraževanja o morskih sesalcih na ladji, strokovni seminarji za pedagoške delavce, strokovna usposabljanja za prostovoljce, podporne skupine za starše otrok z avtizmom.  Z namenom ustvarjanja pogojev za boljše delovanje in rast NVO v regiji smo izvedli 12 zagovorniških procesov. Ti so prispevali k boljšemu izvajanju občinskih javnih razpisov za sofinanciranje programov in projektov NVO, mentorirali in usposabljali smo NVO na področju transparentnosti delovanja, spodbudili prakse in izobraževanja na delu v nevladnem sektorju in spodbudili zaposlitve mlade osebe v NVO, sodelovali pri pripravi regijske razvojne strategije in drugih (RRP Obalno-kraške regije, lokalna integracijska strategija MOK, Lokalni razvojni program Sežana, Regionalni kulturni program PIKA). Te procese smo tudi vodili. Z organizacijo Šole za župane smo zagotavljali umeščenost NVO v volilne programe in agende političnih strank in kandidatov na lokalnih volitvah. Za večjo vključenost ranljivih skupin, predvsem migrantov, pa smo dosegli formiranje koordinacijskega telesa za vključevanje in migracije v MOK, ki pripravlja nove učinkovite storitve za ciljno skupino.  V sodelovanju z lokalnimi NVO in drugimi deležniki iz javnega in gospodarskega sektorja smo izvedli 12 skupnih akcij za naslavljanje potreb v lokalnem okolju. S tem smo spodbudili različne razvojne partnerje v regiji k večjemu sodelovanju pri prepoznavanju in iskanju rešitev za ključne izzive v regiji in izboljšanju življenja njenih prebivalcev. S pozivom za čezsektorske akcije s področja dolgožive družbe smo podprli partnerstva in rešitve, ki so spodbudile medgeneracijsko sodelovanje in ublažile tegobe starostnikov (npr. e-opismenjevanje, kulturne delavnice za starostnike, medgeneracijske delavnice trajnostnega vrtnarjenja). Občine v regiji smo povezali z NVO in povečali dialog med njimi ter vpeljali participativni proračun v Koper in Divačo ter tako povečali vključevanje civilne družbe v procese odločanja. Preko delavnic in dogodkov mreženja smo promovirali digitalizacijo v NVO, ki bo prinesla njihovo učinkovitejše in bolj trajnostno delovanje, ter sodelovanje med NVO in podjetniki.  V okviru štiriletnega programa je nastalo tudi 11 novih storitev za naslavljanje potreb v lokalni skupnosti, ki smo jih razvili v sodelovanju z drugimi NVO in tiste, ki so jih razvile NVO z našo strokovno ter finančno podporo. Vse storitve so še vedno v izvajanju. Z njimi smo neposredno naslovili identificirane potrebe regije in podprli NVO kot ključnega snovalca rešitev za regijske izzive. Naj izpostavimo skupine za psihosocialno podporo za starostnike, aplikacijo za beleženje spominov, platformo za beleženje in poročanje o prejetih donacijah, program in priročni za izvajanja izobraževanja na delu v NVO za mentorje, priročnik o razpisih in o ozelenitvi NVO idr. Ponudili smo preko 450 ur (u)pravnega, administrativnega, računovodskega svetovanja in svetovanje s področja pridobivanja sredstev za NVO. Svetovanja in nasploh podporni program krepitve NVO Stičišča Iskra so rezultirali tudi v 17 prijav na nove projekte, 8 NVO je zvišalo svoje donacije/dotacije in v regijo prineslo 616.561 € nepovratnih sredstev, zgodilo se je 8 zaposlitev, odprli so se 3 zavodi in 2 društvi, 3 NVO so pridobili status v javnem interesu in 9 organizacij je razvilo nove storitve.  Skupaj z vsemi regijskimi stičišči smo oblikovali mrežo regionalnih stičišč nevladnih organizacij in “blagovno znamko” ZaNVO, v okviru katere deluje spletna stran, ki je platforma za izobraževanje o boljšem delovanju NVO v Sloveniji. Izvedli smo tri nacionalne konference pomembne tako za lokalne skupnosti kot za NVO: ZA participativni proračun, Prostori ZA skupnost, Digitalna orodja in pomoč ZA NVO. | |